title: "Lorenz Friedrich Mechlenburg"
text: "Lorenz Friedrich Marstrand Mechlenburg (* 15. Febrewoore 1799 uun Neebel \u00fc\u00fcb Oomram; \u2020 15. Oktuuber 1875 uk diar) wiar en pr\u00e4\u00e4ster an wedenskapsmaan f\u00f6r't \u00f6\u00f6mrang spriak.\n\nLeewent \nLorenz Friedrich Mechlenburg wiar di dring faan pr\u00e4\u00e4ster Christian Riese Mechlenburg (1748-1833) an sin w\u00fcf Naemi Dorothea, b\u00e4\u00e4ren Petersen (1770-1833). Hi k\u00fcd sjiisk, d\u00e4\u00e4nsk an \u00f6\u00f6mrang snaake. Tu huuger skuul ging Mechlenburg uun H\u00fcsem, uun Kopenhuuwen h\u00e4\u00e4'er teologii studiaret. 1825 kaam'er t\u00fcs tu Oomram an 1827 auernaam hi det steed \u00fc\u00fcb't St. Clemens sark faan san aatj. Uun't salew juar freid hi Matje T\u00fcckes (1806\u20131874), hat wiar en kusiine faan Knut Jungbohn Clement.\nSodenang wiar Mechlenburg al di traad pr\u00e4\u00e4ster \u00fctj sin famile \u00fc\u00fcb detdair steed. Hi h\u00e4\u00e4 sin leewent loong \u00fc\u00fcb Oomram lewet. F\u00f6\u00f6raal uun a juaren faan 1843 bit 1854 h\u00e4\u00e4 Mechlenburg ham am det \u00f6\u00f6mrang spriak komert, an diar kaam sin \u00f6\u00f6mrang wurdenbuk bi \u00fctj. B\u00fctj det h\u00e4\u00e4'er ham uk m\u00e4 histoore an botaanik befaadet. 1860 f\u00fcng'er faan a d\u00e4\u00e4nsk k\u00f6nang Friedrich VII. di Dannebrogorden.\n\nWerken \nMechlenburg sin iarst dr\u00fckt skraft wiar det fering dachtang Gesang in der Westerlandf\u00f6hrer Mundart, verfa\u00dft vor 130 Jahren von Pastor M. Flor. 1851 dr\u00fckt det Zeitschrift f\u00fcr Deutsches Alterthum en saamlang faan spreegwurden faan Oomram an Fer.\n\nDo as diar uk noch en grat saamlang faan hoonskraften uun't Staats- und Universit\u00e4tsbibliothek Hamburg an uun't \u00d6\u00f6mrang Archiif uun Neebel. Sin gratst werk as det Amrumer W\u00f6rterbuch oder Lexicon alphabetisch geordnet nach dem Amrumer Dialekt faan 1854.\n\nLiterat\u00fc\u00fcr \n Lorenz Friedrich M. Mechlenburg: Amrumer W\u00f6rterbuch, \u00fctjden faan Reinhard Jannen, 312 S., Jens Quedens Ferlach, Oomram 1997, .\n Reinhard Jannen: Lorenz Friedrich M. Mechlenburg (1799-1875), Quedens Ferlach, 2020,\n\nFerwisang efter b\u00fctjen \n Kurt biografii (\u00d6\u00f6mrang Archiif)\n Hildegard Mechlenburg as tu rau (sh:z)\n\nLuke uk diar \n Moritz Momme Nissen\n\nFutnuuten \n\nMechlenburg\nMechlenburg\nMechlenburg"